kardosdrur/scandi-wiki huggingface dataset:
Beautiful Creatures (film fra 2013)

Beautiful Creatures er en amerikansk romantisk fantasy film fra 2013 baseret på romanen af samme navn af Kami Garcia og Margaret Stohl. Filmen blev instrueret af Richard LaGravenese og er med stjernerne Alden Ehrenreich og Alice Englert.

Plot
I Gatlin, South Carolina, vågner Ethan Wate, han hjemsøges hver nat af mærkelige drømme om en pige, han aldrig har mødt. I voice-over fortællerstemme, fortælles om hvordan han nyder at læse forbudte bøger, hans fortvivlelse over sovebyen Gatlin, samt hans drømme om at forlade Gatlin. 
Den første dag efter sommerferien, lægger Ethan mærke til den nye pige Lena Duchannes, som minder ham om pigen fra hans drømme. De andre elever tager ikke venligt imod hende og sladrer om Lenas sky onkel, Macon Ravenwood, og påstår, at hendes familie inkluderer djæveltilbedere. Lena hører disse hviskerier, og klasseværelset vinduer splintres, hvilket forstærker frygt og mistro i klassen, og byens borgere i almindelighed, om at hun er en heks. Men hvilken hemmelighed gemmer Lena Duchannes, og hendes sky onkel Macon Ravenwood på ?

Medvirkende 
 Alden Ehrenreich som Ethan Lawson Wate
 Alice Englert som Lena Duchannes
 Jeremy Irons som Macon Ravenwood
 Viola Davis som Amma
 Emmy Rossum som Ridley Duchannes
 Thomas Mann som Wesley Jefferson "Link" Lincoln
 Emma Thompson som Mavis Lincoln/Sarafine
 Margo Martindale som Aunt Del
 Eileen Atkins som Emmaline Duchannes (Gramma) 
 Zoey Deutch som Emily Asher
 Tiffany Boone som Savannah Snow
 Kyle Gallner som Larkin Ravenwood
 Rachel Brosnahan som Genevieve Duchannes

Referencer

Eksterne Henvisninger 

Amerikanske film fra 2013
Fantasyfilm fra USA
Romantiske film fra USA
Film baseret på bøger
US National Championships 1890

US National Championships 1890 var den tiende udgave af US National Championships i tennis (nu US Open), og herreturneringerne blev afholdt i Newport Casino Lawn Tennis Club i Newport, Rhode Island, USA i perioden 27. august - 3. september 1890, mens damerne spillede i Wissahicken Club i Philadelphia, Pennsylvania i perioden 10. - 14. juni 1890.

Herresingleturneringen blev vundet af Oliver Campbell, som i udfordringsrunden besejrede Henry Slocum Jr. med 6-2, 4-6, 6-3, 6-1. I herredoublefinalen vandt Valentine Hall og Clarence Hobart over Charles Carver og Howard Taylor med 6-3, 4-6, 6-2, 2-6, 6-3.

Damesingletitlen blev vundet af Ellen Roosevelt, som i udfordringsrunden besejrede Bertha Townsend med 6-2, 6-2, mens damedoublerækken blev vundet af Grace og Ellen Roosevelt, som finalen vandt over Bertha Townsend og Margarette Ballard med 6-1, 6-2.

Resultater

Herresingle 

Herresingleturneringen havde deltagelse af 54 spillere. Mesterskabet blev afgjort i udfordringsrunden i en kamp mellem den forsvarende mester og den bedste af udfordrerne til titlen i skikkelse af vinderen af all comers-turneringen.

Udfordringsrunden 

I udfordringsrunden vandt vinderen af all comers-turneringen, Oliver Campbell, over den forsvarende mester, Henry Slocum Jr..

All comers-turneringen 

I all comers-turneringen spillede 53 spillere om én plads i udfordringsrunden. Sejren gik til Oliver Campbell, som besejrede Wallace Knapp i finalen med 8-6, 0-6, 6-2, 6-3.

Kvartfinaler, semifinaler og finale

Første, anden og tredje runde

Herredouble 

I finalen vandt Valentine Hall og Clarence Hobart over Charles Carver og John Ryerson med 6-3, 4-6, 6-2, 2-6, 6-3.

Damesingle 
Damesingleturneringen havde deltagelse af ni spillere. Mesterskabet blev afgjort i udfordringsrunden i en kamp mellem den forsvarende mester og den bedste af udfordrerne til titlen i skikkelse af vinderen af all comers-turneringen.

Udfordringsrunden

All comers-turneringen

Damedouble

Kilder / eksterne henvisninger 
 Tennis Archives - US Open 1890  
 Scoreshelf - US Open 1890 
 TennisForum.com - 1890 results 

Tennis i 1890
1890
Nils Svenningsen

Nils Thomas Svenningsen (født 28. marts 1894 i Stockholm, død 20. oktober 1985) var en dansk diplomat og departementschef.

Svenningsen blev tidligt ansat i Udenrigsministeriet og gjorde blandt andet tjeneste i Berlin umiddelbart inden Hitlers magtovertagelse. I 1941 blev han direktør for ministeriet, og han indtog under hele krigen en central rolle i forhandlingerne med Tyskland om forhandlingspolitikken: først som statsminister Erik Scavenius' nærmeste medarbejder og efter den 29. august 1943 som leder af departementschefstyret. Efter krigen var han som følge af den betydelige kritik, samarbejdspolitikken blev udsat for, ambassadør i Stockholm, til han i 1951 kunne vende tilbage som direktør (i dag svarende til departementschef) for Udenrigsministeriet, en stilling han beholdt, til han sluttede karrieren som ambassadør i London 1961-1964. Svenningsens hovedindsats i besættelsestidens sidste og vanskeligste år var styret af ønsket om størst mulig uafhængighed af Tyskland. Hans holdninger var båret af loyalitet og forpligtelse til som fremtrædende embedsmand at handle i overensstemmelse med, hvad han fandt bedst for landet uanset folkestemningen.

Eksterne henvisninger 

Bo Lidegaard: "Nils Svenningsens anfægtelse" (Historisk Tidsskrift, Bind 16. række, 5; 1996; 1)
Bo Lidegaard: "Danmarks uafhængige udenrigstjeneste 1940-1945" (Historisk Tidsskrift, Bind 97:1,  1997; s. 41-77)

Ambassadører fra Danmark
Departementschefer i Udenrigsministeriet
Personer i Kraks Blå Bog (afdøde)
Personer i Dansk Biografisk Leksikon
Personer fra Stockholm
Danskere født i Sverige
Storkors af Dannebrog med bryststjerne i diamanter
Faglitterære forfattere fra Danmark
Danskere i 1900-tallet
Gesandter fra Danmark
Jurister fra Danmark
The Host (film fra 2013)

The Host er en amerikansk romantisk science fiction-film fra 2013 baseret på Stephenie Meyers roman af samme navn. Skrevet og instrueret af Andrew Niccol, filmen stjerner Saoirse Ronan, Max Irons, Jake Abel, William Hurt og Diane Kruger. Udgivet den 29. marts 2013 filmen generelt blevet kritiseret af kritikere, og har optrådt beskedent i box office salg.

Plot 
I fremtiden er den menneskelige race er blevet assimileret af udenjordiske psykiske parasitter kaldet "Souls". Melanie Stryder, et menneske, der er blevet fanget af Seeker (Diane Kruger) og infunderes med en sjæl kaldet "Wanderer", for at opdage placeringen af de sidste lommer af oprørere. Men Melanie overlever proceduren og begynder at kæmpe for kontrol af hendes krop.

Cast 
 Saoirse Ronan som Melanie Stryder/Wanderer
 Jake Abel som Ian O'Shea
 Max Irons som Jared Howe
 Frances Fisher som Maggie Stryder.
 Chandler Canterbury som Jamie Stryder
 Diane Kruger som The Seeker/Lacey
 William Hurt som Jeb Stryder
 Boyd Holbrook som Kyle O'Shea
 Scott Lawrence som Doc
 Lee Hardee som Aaron
 Phil Austin som Charles
 Raeden Greer som Lily
 Alexandria Morrow som Soul
 Emily Browning som Pet/Wanderer

Referencer

Eksterne Henvisninger 
 

Amerikanske film fra 2013
Romantiske film fra USA
Science fiction-film fra USA
Film baseret på bøger
Parva liga

Parva liga eller efbet liga (bulgarsk: Първа професионална футболна лига) er den bedste fodboldrække for herrer i Bulgarien. Ligaen blev dannet i 1948, men et anderledes format af A PFG havde været i brug før 1948. A PFG er en fodboldrække med 16 hold, der spiller over to kalenderår, fra juli til maj. Der er 30 spillerrunder på en sæson, idet hvert hold spiller mod hinanden to gange. 

Klubben, der vinder A PFG bliver bulgarsk mester, og får muligheden for at repræsentere Bulgarien ved UEFA Champions League, hvor holdet går ind i anden kvalifikationsrunde. På baggrund af Bulgariens plads på UEFAs ranksliste over ligaer, kommer nummer ikke med i UEFA Champions League, men derimod i anden kvalifikationsrunde til UEFA Europa League. Det samme gør vinderen af Bulgarien Cup.

Eksterne kilder/henvisninger 
 RSSSF: champ
 RSSSF: tab
 Foot.dk
 Soccerway.com
 The-sports.org

Etableret i 1948
Fodboldligaer
Fodbold i Bulgarien
Svensk tidskrift

Svensk Tidskrift (SvT) er et formelt politisk ubundet svensk idétidskrift, oprettet i sin yngste form i 1911 af Eli F. Heckscher og Gösta Bagge. Svensk Tidskrift er blevet karakteriseret som stående nær Moderata samlingspartiet men betegner sig som "en partipolitisk uafhængig tænketank med værdigrundlag i de liberale og konservative idêer". Redaktør er Amanda Wollstad.

Historie 
Svensk Tidskrift var en fortsættelse af Ny svensk tidskrift, som 1891–1895 blev udgivet af Frans Alexander von Scheele i Uppsala. Dette tidsskrift indeholdt originale artikler om etik, filosofi, historie, nationaløkonomi, religiøse og kirkelige spørgsmål, litteraturhistorie og aktuelle politiske spørgsmål, især om forsvaret, af udgiveren, Lawrence Heap Åberg, Carl Otto Nordensvan, Harald Hjärne med flere samt bidrag af blandt andre Erik Axel Karlfeldt, Selma Lagerlöf og Viktor Rydberg. 

En fortsættelse af tidsskriftet igangsattes i 1911 i Stockholm under redaktion af professor Eli F. Heckscher og docent Gösta Bagge. Tidsskriftets opgave var fortrinsvis politisk, det vil sige, at det skulle beskæftige sig med de for statslivet vigtige emner, hvilke i dette behandledes oversigtligt og let forståeligt, dels i større artikler, dels i en fortløbende række af mindre artikler under rubrikken ”Dagens frågor” (dagens spørgsmål). Flere holdninger kunne gøre sig gældende: redaktionens standpunkt, som var uafhængigt af de forskellige politiske partiers program. De områder, som flittigst behandledes, var det svenske riksdagsarbejde, svensk udenrigspolitik, de økonomiske og sociale forhold, forsvarsspørgsmålet, kirkelige emner, folkedannelsesarbejdet samt litteratur og kunst. 

Til tiddsskriftets faste medarbejdere hørte, udover udgiverne, Herman Brulin, Sam Clason, Sigurd Curman, Carl Hallendorff, Gustaf Stridsberg, Verner Söderberg og Oscar Wieselgren, til de mere fremtrædende tilfældige bidragydere Sune Bergelin, Bertil Boëthius, Hans Ericson, Hjalmar Holmquist, Hugo Jungstedt, Otto Järte, Carl Rosenblad, Nils Rosenblad, Nathan Söderblom, Ernst Herman Thörnberg, Knut Bernhard Westman, Einar af Wirsén og Nils Wohlin. Illustrationer forekom. Tidsskriftet udkom i begyndelsen i otte–ti hæfter om året på sammenlagt mere end 600 sider. Oplaget var først 2.000 eksemplarer, men voksede inden for to år til 3.500. Tidsskriftets redaktion udgav i 1913 Försvarsfrågan. En handledning, som samme år blev trykt i fem oplag, i alt 19.000 eksemplarer.

Tidsskriftet er nedlagt og genopstået flere gange.

Noter

Eksterne henvisninger
 
 http://svensktidskrift.se

Tidsskrifter fra Sverige
Ugglan
Henry Oberholzer

Henry Arthur Oberholzer (12. april 1893 – 20. marts 1953) var en britisk gymnast som deltog under OL 1912 i Stockholm. 

Oberholzer vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 

Gymnaster fra Storbritannien
Deltagere for Storbritannien ved sommer-OL 1912
Arthur Abrahams

Arthur Mathias Nicolai Abrahams (11. marts 1836 i København – 11. maj 1905 sammesteds) var en dansk sproglærer, søn af notarius publicus N.C.L. Abrahams og bror til Charles og Severin Abrahams.

Abrahams var lærer i fransk ved Det Kongelige Teaters elevskole og Efterslægtselskabets Skole, hvor han virkede i over 25 år. Blandt de mange viser, han har skrevet til gilder i Studenterforeningen, er især Samson og Dalila blevet populær også uden for den akademiske verden. Jeg synger ej om Amalakiter kan også nævnes. Abrahams, der 1876 udgav sin faders Meddelelser af mit Liv, har selv som ældre mand nedskrevet sine erindringer fra hjemmet og fra Studenterforeningen;  Glimt Fra Min Barndom Og Tidlige Ungdom I Sønderjylland, som blev udgivet i tre bind 1894–96.

Kilder

Eksterne henvisninger 
 
 Arthur Abrahams på Dansk Forfatterleksikon

Lærere fra Danmark
Digtere fra Danmark
Danskere i 1800-tallet
Personer fra København
Arthur
Jøder fra Danmark
Personer i Dansk Biografisk Leksikon
Selvbiografer fra Danmark
Edward Potts

Edward William Potts (12. juli 1881 – 15. september 1944) var en britisk gymnast som deltog under OL 1908 i London og OL 1912 i Stockholm. 

Potts vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 

Gymnaster fra Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
George Ross

George James Ross (1. december 1877 i London – 28. august 1945 smst) var en britisk gymnast som deltog under OL 1908 i London og OL 1912 i Stockholm.

Han deltog under OL 1908 i London hvor han kom han på en ottendeplads sammen med det britiske hold i multikamp.

Ross vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 

 

Gymnaster fra Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Olympiske bronzemedaljevindere fra Storbritannien
Olympiske gymnaster fra Storbritannien
Olympiske medaljevindere i gymnastik
Gymnaster ved sommer-OL 1912
Medaljevindere fra Storbritannien ved sommer-OL 1912
Charles Simmons

Charles Simmons (24. december 1885 i London – 15. februar 1945) var en britisk gymnast som deltog under OL 1912 i Stockholm. 

Simmons vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 
 Charles Simmons Biography and Olympic Results – Olympics at Sports-Reference.com  

Gymnaster fra Storbritannien
Deltagere for Storbritannien ved sommer-OL 1912
Inca Garcilaso de la Vega

Inca Garcilaso de la Vega (født 12. april 1539 i Cuzco i Peru, død 23. april 1616) var en spansk historieskriver. Han var søn af Sebastian Laso de la Vega, spansk guvernør i Cuzco, og en kvinde af inkaernes gamle fyrsteslægt. 

20 år gammel kom han fra Sydamerika til Spanien, hvor han blev officer og tjente under Don Juan de Austria i kampen mod moriskerne; i sine senere år levede han i Valladolid, hvor hans fleste litterære arbejder blev til. De angår hans fødelands historie eller overhovedet det spanske Amerika. Først udkom La Florida (1605), der behandler denne halvøs erobring og mest drejer sig om conquistadoren Fernando de Soto; derefter Comentarios reales del Perú, om inkaerne, Garcilasos forfædre (2 bind, 1609—17). Begge er siden udgivne flere gange, værket om Peru navnlig 1800—01 (13 bind), og dette er oversat på tysk samt oftere på fransk. Garcilasos bøger har en ikke ringe interesse, men så morsom han er, må han læses med megen kritik, thi han er temmelig lettroende; hans stil er ikke fri for at være noget svulstig.

Kilder 

 

Historikere fra Spanien
Spaniere i 1500-tallet
Spaniere i 1600-tallet
Joseph Héliodore Garcin de Tassy

Joseph Héliodore Sagesse Vertu Garcin de Tassy (25. januar 1797 i Marseille - 2. september 1878 sammesteds) var en fransk orientalist.

Efter at have studeret arabisk under Silvestre de Sacy i Paris, kastede han sig over studiet af persisk og hindustani. Ved École des langues orientales blev der oprettet et professorat for ham i sidstnævnte sprog, og han underviste i dette i omtrent 50 år. 1838 blev han medlem af Académie des inscriptions et belles-lettres, senere blev han formand for Société asiatique.

Blandt hans arbejder over hindustanisproget og dets litteratur indtager hans Discours d'ouverture, genoptrykt (1872—77) under titlen La langue et la littérature hindoustanies, en fremragende plads. Denne fra år til år førte oversigt over hindustanilitteraturen giver et godt
indblik i hele det litterære liv i det moderne Indien.

Garcin de Tassy har fremdeles udgivet en lærebog og en chrestomati i hindustani, en skildring af hindustanilitteraturen, en fransk-hindustansk ordbog og Les Aventures de Kamrup, tekst og oversættelse.

Af den persiske litteratur har Garcin de Tassy fremdraget Ferid-ed-din Attârs Fuglenes sprog ("Mantic-uttaïr", tekst og oversættelse, 1857 og 1863, hvortil La Poésie philosophique et religieuse chez les Persans tjener som indledning).

Endelig har han skrevet om arabisk-persisk verslære (La Rhétorique et la prosodie des langues de l'Orient musulman, 1873) og om islamitisk religion (L'Islamisme selon le Coran, 1874).

Kilder 

 

Orientalister fra Frankrig
Franskmænd i 1800-tallet
Faglitterære forfattere fra Frankrig
Personer fra Marseille
Indologer
Iranister
Sofia (flertydig)

Navnet Sofia kan henvise til flere artikler:
 Sofia – Bulgariens hovedstad.
 Sofia (provins) – en provins i Bulgarien
 Sofia, Madagaskar – er en region i Madagaskar
 Sofia, Drochia – en kommune i Drochia distrikt, Moldova
 Sofia, Hînceşti – en kommune i Hînceşti distrikt, Moldova
 Sofia, New Mexico – et område i Union County, New Mexico, USA
 Stratospheric Observatory for Infrared Astronomy, forkortet SOFIA – er et samarbejde mellem den amerikanske rumfartsorganisation NASA og Deutsches Zentrum für Luft- und Raumfahrt.
 Sophia (robot) - en menneskelignende robot

Se også 
 Sophia er et pigenavn, der bruges med forskellige stavemåder.
Stefan Florian Garczyński

Stefan Florian Garczyński (13. oktober 1805 - 20. september 1833) var en polsk digter og revolutionær.

Garczyński hører til de sværmeriske sangere, der vaktes ved Polens ulykker og med mere eller mindre poetisk gave eftersang de store polske digtere. Som ganske ung studerede Garczyński i Berlin, hvor han ivrig optog Hegels livssyn. I Rom gjorde han Adam Mickiewiczs bekendtskab og påvirkedes stærkt af dennes mægtige kunst og person.

Under oprøret 1831 kæmpede Garczyński med i de polske rækker og sluttede sig siden til den flok af landflygtige, der i Dresden samledes om Mickiewicz og Lelewel. Hans eneste større arbejde: Waclawa mlodość ("Vaclavs ungdom"), et højtflyvende patriotisk-tragisk digt, blev urimelig beundret af Mickiewicz og derfor overvurderet i høj grad af samtiden. Hans Poezye (2 bind) udkom i Paris 1833.

Kilder 

 

Digtere fra Polen
Salmonsens
Antsohihy

Antsohihy er en by og kommune i regionen Sofia i det nordlig Madagascar.

Antsohihy er regionshovedstad Sofia og har administrationen i distriktet Antsohihy . Den ligger ved Route nationale 6.
Den havde 84.585 indbyggere ved folketællingen i 1993, og folketallet blev anslået	til 130.222 mennesker i 2011

Eksterne kilder/henvisninger 

Byer i Madagaskar
Christiani Institut

Christiani Institut var en undervisningsanstalt ved København oprettet af hofpræst C.J.R. Christiani.

Historie 
Christiani Institut blev oprettet 1795 med støtte fra Fonden ad usus publicos og med forbillede i de tyske "filantropiner". Instituttet blomstrede til 1802, hvorefter det oplevede en nedgangstid og fik nye ledelse, som havde andre pædagogiske målsætninger. 1810 forlod C.J.R. Christiani hovedstaden for at blive præst i Oldenburg in Holstein.

Christiani Institut lå i landlige omgivelser på Vesterbro i en bygning, som var opført 1790-71 af Johan Martin Quist som landstedet Lykkens Prøve. Instituttet lå på Vesterbrogade 63, tæt ved Det Kongelige Kjøbenhavnske Skydeselskab og Danske Broderskab. Bygningen blev revet ned i 1881.

Som noget helt usædvanligt vægtede institutionen hygiejne og sundhed: Den havde Danmarks første (private) legeplads på hele fem tønder land, en gymnastiksal og skolehaver. Desuden havde en skolelæge sin daglige gang på instituttet og førte tilsyn med elevernes badning. Skoleskemaet omfattede gymnastik, elevernes kost var enkel og sund, og tandbørstning havde sin regelmæssige plads sted morgen og aften. Eleverne kom ofte på lange fodture i naturen.

Også den boglige pædagogik var fremsynet. Eleverne blev opmuntret til selvstændigt at brug bøger fra skolens egen bogsamling, og stilskrivning skete med udgangspunkt i elevernes egne iagttagelser.

Blandt lærerne var Hans Heinrich Behrmann, Knud Lyne Rahbek og Franz Nachtegall.

Blandt eleverne var Helm Gotthard Barner, Hagen Hohlenberg, Frederik von Lowzow, Carl Henrich Lydius Meincke, Jacob Christian Prætorius, Henrik Frederik Prætorius, Marcus Holst von Schmidten og Frederik Vilhelm Wedel-Jarlsberg.

Kilder 
 C.J.R. Christianis biografi i Dansk Biografisk Leksikon, 3. udgave
 Fortegnelse over skolens elever ved folketællingen i 1801

Uddannelsesinstitutioner i København
Vesterbro
Etableret i 1795
Forsvundne bygninger, konstruktioner og anlæg i København
Oplysningstiden
Stasiak

Stasiak:
  (* 1966), en lektor i privatret ved Universitetet i Nancy 2
 , polsk maler, forfatter og redaktør
 , en polsk fodboldspiller
 , en canadisk professionel wrestler og far til Shawn Stasiak
 Shawn Stasiak, født: Sean Stipich (* 1970), en amerikansk/canadisk fribryder, kiropraktor og professionel wrestler
 Władysław Stasiak (19662010), en polsk officer og politiker

Polske efternavne
Henrik Christian Behrmann

Henrik Christian Behrmann (25. marts 1806 i København – 11. november 1850 på Gottorp Lazaret) var en dansk jurist, officer og historisk forfatter.

Han var søn af skolemanden Hans Heinrich Behrmann og Catharine Munch, blev 1824 student (privat dimitteret) og samme år rekrut ved Kongens Livkorps. Behrmann blev 1829 underofficer ved 5. Kompani og samme år kommandersergent ved samme. 1831 blev han cand.jur. og fik 1834 afsked som sekondløjtnant i Livkorpset. Samme år modtog han Københavns Universitets guldmedalje for en historisk prisopgave. Han var 1848-50 konstitueret regnskabsfører (indendant) ved 2. Reservebataljon og omkom 1850 i Treårskrigen. Han var ugift.

Kilder 
 Danske Jurister 1736-1936.

Personer fra København
Faldne danske militærfolk
Officerer fra Danmark
Jurister fra Danmark
Danskere i 1800-tallet
Personer i Dansk Biografisk Leksikon
Personer i Treårskrigen fra Danmark
Modtagere af Københavns Universitets guldmedalje
Wirral

Wirral er en halvø, der ligger på grænsen mellem Merseyside og Cheshire i det nordvestlige England. Floden Mersey danner grænsen mod øst. Mod nord går halvøen ud i det irske hav. Mod vest danner floden Dee grænsen mod Wales.

Halvøen 
Fra gammel tid var Wirral et hundred i grevskabet Cheshire, som hele halvøen var en del af indtil 1974. Dette år blev den nordlige del af halvøen til kommunen The Metropolitan Borough of Wirral, mens den sydlige del blev til kommunen Ellesmere Port og Neston.

Wirral Kommune 
The Metropolitan Borough of Wirral blev oprettet I 1974, da nogle mindre kommuner blev slået sammen. Den nye kommune mistede den administrative forbindelse til Cheshire. I stedet blev kommunen en del af det nyoprettede grevskab Merseyside.

Birkenhead, Wallasey, Bebington, Heswall, Hoylake og West Kirby er de største byer I kommunen. Wallasey er administrationsby. Kommunen havde 319.800 indbyggere i 2011.

Kommunen mod syd 
I 1974 – 2009 var kommunen Ellesmere Port og Neston, der udgør den sydlige del af Wirral halvøen, fortsat en del af Cheshire. I 2009 blev kommunen lagt sammen med naboerne mod syd og sydøst. Dermed var den nye kommune Cheshire West og Chester dannet.

Den nye kommune havde 329.500 indbyggere i 2011, og dens administration er delt mellem Chester og Winsford.

Etableret i 1974
Metropolitan boroughs i Nordvestengland
Byer i England
Halvøer i Europa
Merseyside